LIETUVOS RESPUBLIKOS VYRIAUSYBĖ

N U T A R I M A S

DĖL LIETUVOS RESPUBLIKOS VYRIAUSYBĖS 2001 M. KOVO 12 D. NUTARIMO NR. 284 „DĖL BALTOJO CUKRAUS GAMYBOS KVOTOS NUSTATYMO“ PAKEITIMO

2002 m. birželio 12 d. Nr. 879

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2001 m. kovo 12 d. nutarimą Nr. 284 „Dėl baltojo cukraus gamybos kvotos nustatymo“ (Žin., 2001, Nr. 23-768; 2002, Nr. 22-832) ir išdėstyti 1 punkto trečiąją pastraipą taip:

„2002 metų	–	122 tūkst. tonų“.

2. Įpareigoti Žemės ūkio ministeriją:

2.1. atsižvelgiant į 2002 metų devynių mėnesių cukraus balansą, iki 2002 m. spalio 20 d. parengti ir patvirtinti baltojo cukraus, pagaminto iš 2002 metų derliaus cukrinių runkelių, eksporto užduotis ir tvarką;

2.2. parengti ir patvirtinti subsidijų cukrinių runkelių augintojams išmokėjimo už parduotus 2002 metų derliaus bazinio cukringumo cukrinius runkelius tvarką, atsižvelgiant į tai, kad biudžeto asignavimai skiriami vadovaujantis Lietuvos Respublikos Vyriausybės 2002 m. gegužės 13 d. nutarimu Nr. 659 „Dėl Lietuvos Respublikos 2003, 2004 ir 2005 metų nacionalinio biudžeto prognozuojamų pagrindinių rodiklių“ (Žin., 2002, Nr. 48-1858).

MINISTRAS PIRMININKAS	ALGIRDAS BRAZAUSKAS

ŽEMĖS ŪKIO MINISTRAS	JERONIMAS KRAUJELIS

______________